Зашт' је војска ућутала
Играла се деца мала
боја и војника,
а у боју има увек
вике и усклика.

Душмана су надјачали,
град су му отели;
победа је њина била,
њом су се занели.

Па ето их, вратише се
још од боја врући,
вратише се под заставом
кући певајући.

Ал' у собу кад уђоше
са тешкога пута,
наједаред цела војска
ко нема заћута.

Могао би човек чути
како расте трава. -
А зашто су ућутали?
- Мали браца спава!